**บทที่ 3**

**วิธีดำเนินการวิจัย**

การวิจัยครั้งนี้เป็นการวิจัยเชิงสำรวจ (survey research) ซึ่งได้ศึกษาการมีส่วนร่วมทางการเมืองในระบอบประชาธิปไตยของนักศึกษาระดับปริญญาตรี มหาวิทยาลัยราชภัฏเพชรบูรณ์ : ศึกษากรณีนักศึกษา สาขาวิชารัฐศาสตร์ คณะมนุษยศาสตร์และสังคมศาสตร์ โดยผู้วิจัยได้กำหนดวิธีการดำเนินการวิจัย ดังนี้

3.1 ประชากรและกลุ่มตัวอย่าง

3.2 เครื่องมือที่ใช้ในการวิจัย

3.3 การทดสอบคุณภาพของเครื่องมือ

3.4 การเก็บรวบรวมข้อมูล

3.5 การวิเคราะห์ข้อมูล

**3.1 ประชากรและกลุ่มตัวอย่าง**

**1.1 ประชากรที่ใช้ในการวิจัย** เป็นนักศึกษาสาขาวิชารัฐศาสตร์ ระดับปริญญาตรีทุกชั้นปี

คณะมนุษยศาสตร์และสังคมศาสตร์ ประจำปีการศึกษา 2562 โดยจำแนกออกตามชั้นปี ดังตารางที่ 1 ดังนี้

**ตารางที่ 1** จำนวนนักศึกษาสาขาวิชารัฐศาสตร์ที่เป็นกลุ่มประชากรแยกตามชั้นปีที่ศึกษา

|  |  |
| --- | --- |
| ระดับชั้นปีที่ศึกษา | จำนวน (คน) |
| ชั้นที่ 1  ชั้นที่ 2  ชั้นที่ 3  ชั้นที่ 4 | 106  102  109  112 |
| รวม | 429 |

ที่มา : สำนักส่งเสริมวิชาการ มหาวิทยาลัยราชภัฏเพชรบูรณ์ ปีการศึกษา 2562

**1.2 กลุ่มตัวอย่าง** ใช้หลักการคำนวณของทาโร ยามาเน่ (Taro Yamane) ดังนี้

n = 

โดย n = จำนวนของขนาดตัวอย่าง

N = จำนวนรวมทั้งหมดของประชากรที่ใช้ในการศึกษา

e = ความคลาดเคลื่อนที่ยอมรับได้ (โดยในการศึกษาครั้งนี้กำหนดให้

เท่ากับ 0.05)

แทนค่า = 

n = 169.39

ดังนั้น กลุ่มตัวอย่างที่ใช้ในการศึกษาวิจัยครั้งนี้ มีจำนวน 170 คน

จากนั้น จึงสุ่มตัวอย่างแบบสัดส่วน (Proportional random sampling) โดยใช้สูตร

F = 

โดย F = จำนวนตัวอย่างในแต่ละชั้นปี

n = จำนวนตัวอย่างทั้งหมด

N1 = จำนวนตัวอย่างที่พึงมี

N = จำนวนรวมทั้งหมด

**ตารางที่ 2** จำนวนกลุ่มตัวอย่างนักศึกษาสาขาวิชารัฐศาสตร์ แยกตามชั้นปีที่ศึกษา

|  |  |
| --- | --- |
| ระดับชั้นปีที่ศึกษา | จำนวน (คน) |
| ชั้นที่ 1  ชั้นที่ 2  ชั้นที่ 3  ชั้นที่ 4 | 42  38  40  50 |
| รวม | 170 |

**3.2 เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้ คือ แบบสอบถาม (questionnaires) จำนวน 1 ชุด โดยนำเอาแนวคิด ทฤษฎี เป็นแนวทางในการสร้าง และแบ่งตามเนื้อหา สามารถแบ่งได้ 2 ตอน ดังนี้

ตอนที่ 1 ข้อมูลพื้นฐานของกลุ่มตัวอย่าง เป็นแบบสอบถามให้เลือกตอบ ได้แก่ เพศ อายุ ชั้นปีที่ศึกษา อาชีพของผู้ปกครอง และที่อยู่อาศัย

ตอนที่ 2 การมีส่วนร่วมทางการเมืองในระบอบประชาธิปไตย ในด้านการรับฟังข่าวสารทางการเมือง ด้านการลงคะแนนเสียงเลือกตั้ง และด้านการพูดคุยเรื่องการเมืองกับผู้อื่น และการติดตามการหาเสียงของผู้สมัครเลือกตั้ง

ผู้วิจัยได้ดำเนินการสร้างเครื่องมือ ดังนี้

1. ศึกษาขั้นตอนและเนื้อหาการสร้างแบบสอบถาม พร้อมทั้งค้นคว้าข้อมูลจากตำรา เอกสาร

และงานวิจัยที่เกี่ยวข้องกับการมีส่วนร่วมทางการเมืองในระบอบประชาธิปไตย

1. ดำเนินการสร้างแบบสอบถามตามขั้นตอนต่อไปนี้

ตอนที่ 1 ข้อมูลพื้นฐานของกลุ่มตัวอย่าง เป็นแบบสอบถามให้เลือกตอบ ได้แก่ ตัวแปรต้น

คือ เพศ อายุ ชั้นปีที่ศึกษา อาชีพของผู้ปกครอง และที่อยู่อาศัย

ตอนที่ 2 การมีส่วนร่วมทางการเมืองในระบอบประชาธิปไตย ในด้านการรับฟังข่าวสาร

ทางการเมือง ด้านการลงคะแนนเสียงเลือกตั้ง และด้านการพูดคุยเรื่องการเมืองกับผู้อื่น และการติดตามการหาเสียงของผู้สมัครเลือกตั้ง เป็นแบบสอบถามแบบมาตราส่วนประมาณค่า (rating scale) 5 ระดับ คือ มากที่สุด มาก ปานกลาง น้อย และน้อยที่สุด

**3.3 การทดสอบคุณภาพของเครื่องมือ**

ผู้วิจัยได้นำแบบสอบถามที่ได้ปรับปรุงแล้ว ไปทดลองกับประชาชนที่มีลักษณะใกล้เคียงกับกลุ่มที่จะศึกษา และไม่ใช่กลุ่มตัวอย่าง จำนวน 30 คน หลังจากนั้นนำแบบสอบถามที่ได้ทั้งหมดมาวิเคราะห์หาค่าความเชื่อมั่น โดยใช้โปรแกรมคอมพิวเตอร์สำเร็จรูป เพื่อหาสัมประสิทธิ์แอลฟ่า (Alpha coefficient) ของ Cronbach ซึ่งแสดให้เห็นว่าแบบสอบถามที่สร้างขึ้น มีค่าความเชื่อมั่นที่สามารถนำไปใช้เก็บข้อมูลได้ จึงนำแบบสอบถามไปใช้กับกลุ่มตัวอย่างที่ศึกษา ได้ค่าความเชื่อมั่น 0.76 ซึ่งเป็นที่ยอมรับได้

**3.4 การเก็บรวบรวมข้อมูล**

ผู้วิจัยได้ดำเนินการเก็บรวบรวมข้อมูลตามขั้นตอน ดังนี้

1. ส่งแบบสอบถามที่แบ่งตามชั้นปี ดำเนินการเก็บรวบรวมข้อมูล จากนักศึกษา โดยใช้

การเลือกแบบบังเอิญ (accidental sample)

1. นำแบบสอบถามมาตรวจสอบความสมบูรณ์ เพื่อให้ได้แบบสอบถามที่ใช้ได้ จำนวน

แบบสอบถามที่ได้รับคืนมา และใช้ได้ จำนวน 170 ฉบับ คิดเป็นร้อยละ 100 ของแบบสอบถามที่ส่งออกไปทั้งหมด

**3.5 การวิเคราะห์ข้อมูล**

ทำการรวบรวมและตรวจสอบความสมบูรณ์ของสอบถามที่ใช้ได้ แล้วนำแบบสอบถามมาลงรหัสในแบบฟอร์มลงรหัส (coding form) และดำเนินการวิเคราะห์ข้อมูล โดยใช้โปรแกรมคอมพิวเตอร์สำเร็จรูป ดังรายละเอียดต่อไปนี้

1. นำข้อมูลพื้นฐานของกลุ่มตัวอย่าง ได้แก่ เพศ อายุ ชั้นปีที่ศึกษา อาชีพของผู้ปกครอง และ

ที่อยู่อาศัย นำมาแจกแจงความถี่ และค่าร้อยละ

1. วิเคราะห์ระดับการมีส่วนร่วมทางการเมืองในระบอบประชาธิปไตย โดยการหาค่าเฉลี่ยและ

ค่าเบี่ยงเบนมาตรฐาน

1. ทดสอบความแตกต่างของกลุ่มตัวอย่างทางสถิติ

ใช้ค่า T-test ในการวิเคราะห์เปรียบเทียบค่าเฉลี่ยของตัวแปรอิสระที่มีการแบ่งเกณฑ์เป็น 2 กลุ่ม