**บทที่ 2**

**เอกสารและงานวิจัยที่เกี่ยวข้อง**

งานวิจัยเรื่อง การมีส่วนร่วมทางการเมืองในระบอบประชาธิปไตยของนักศึกษาระดับปริญญาตรีของมหาวิทยาลัยราชภัฏเพชรบูรณ์ : ศึกษากรณีนักศึกษาสาขาวิชารัฐศาสตร์ คณะมนุษยศาสตร์และสังคมศาสตร์ ผู้วิจัยได้สำรวจเอกสารและงานวิจัยที่เกี่ยวข้องต่าง ๆ ในประเด็นต่อไปนี้

2.1 แนวคิดเกี่ยวกับการเมืองในระบอบประชาธิปไตย

2.2 แนวคิดเกี่ยวกับการมีส่วนร่วมทางการเมือง

2.3 ผลงานวิจัยที่เกี่ยวข้อง

2.4 กรอบแนวคิดในการวิจัย

**2.1 แนวคิดเกี่ยวกับการเมืองในระบอบประชาธิปไตย**

แนวคิดของระบอบประชาธิปไตยมีฐานมาจากความเชื่อในเรื่องธรรมชาติของมนุษย์ที่เกิดมาพร้อมกับความมีเหตุผล มีเสรีภาพ และมีความเท่าเทียมเสมอภาคกัน การปกครองในสังคม จึงควรสนองธรรมชาติของมนุษย์ดังกล่าว ชาร์ตอรี (Sartori) ได้ระบุวา หลักการสำคัญของประชาธิปไตย มี 2 ประการ คือ (1) การยึดมั่นความสำคัญของบุคคลทั้งในด้านความเสมอภาค สิทธิ และเสรีภาพของมนุษย์ และ (2) การเคารพหลักนิติธรรม สรุปได้ว่า ประชาธิปไตยมีฐานอยู่ที่การเคารพความเป็นมนุษย์ของคนอื่น หรือของคนทุกคน ด้วยความเชื่อในคุณค่าของความเป็นมนุษย์ของคนทุกคนว่า ทุกคนมีคุณค่า มีศักยภาพที่จะเรียนรู้ มีอิสรภาพ มีความรัก ความเอื้ออาทรต่อกัน และร่วมมือกันในการพัฒนาสังคมให้เกิดความถูกต้อง เกิดประโยชน์สุขต่อทุกคน เห็นว่าเกณฑ์คุณค่าสากลของสังคมที่เป็นประชาธิปไตยนั้นคือ การมีอิสรภาพ ความเสมอภาค และภราดรภาพ และเกณฑ์คุณค่าของสังคมไทยจะต้องมีความสุจริต ถูกต้อง และความรับผิดชอบ ผนวกเข้าไปด้วย โดยเสนอให้สังคมไทยใช้ความพยายามในการสร้างเสริมให้กลายเป็นวัฒนธรรมหรือเป็นแบบอย่างของการดำเนินชีวิตที่เน้นอิสระ เสมอภาค ภราดรภาพ สุจริตถูกต้อง และความรับผิดชอบ โดยมีความเข้าใจถึงความหมายของแต่ละประเภทดังนี้ (วิสุทธิ์ โพธิแท่น, 2529 : 56)

1. อิสรภาพ ความมีเสรีภาพในการดำเนินชีวิต การพูด การเขียนอย่างเป็นอิสระ โดยไม่ไป

ละเมิดเสรีภาพของผู้อื่น มีความเป็นตัวของตัวเอง ไม่อยู่ภายใต้อาณัติของผู้มีอิทธิพลใด ๆ

1. เสมอภาค ความเท่าเทียมกันในฐานะประชาชนในสังคม ให้ความสำคัญต่อคนทุกคนใน

ฐานะหน่วยหนึ่งอย่างเท่าเทียมกัน มีสิทธิในการปกครองและสิทธิต่าง ๆ ในการแสดงออก หนึ่งคนหนึ่งเสียง ไม่มีใครมากกว่าใคร

1. ภราดรภาพ ความเป็นพี่น้อง ความเป็นเพื่อนพ้องน้องพี่ มีจิตใจเกื้อกูล เห็นอกเห็นใจ

สนับสนุนช่วยเหลือซึ่งกันและกัน

1. ความสุจริตถูกต้อง การดำเนินชีวิตและหน้าที่การงานอย่างตรงไปตรงมา ไม่นำประโยชน์

ต่าง ๆ เข้าตนเอง และพวกพ้อง มีสัมมาอาชีวะ

1. ความรับผิดชอบ การรู้จักบทบาทหน้าที่ของตนเอง ดูแลเอาใจใส่ในบทบาทหน้าที่ของ

ตนเอง รับผิดชอบในการทำให้เกิดผลสำเร็จลุล่วงตามหน้าที่และบทบาที่ได้รับ

รูปแบบการปกครองระบอบประชาธิปไตย มีอยู่ทั้งหมด 3 รูปแบบ คือ

1. รูปแบบรัฐสภา ซึ่งเป็นการปกครองระบอบประชาธิปไตย อันมีรัฐสภาเป็นผู้บริหารโดย

คัดเลือกผู้แทนเข้าไปในรัฐสภา ในรัฐสภามีสองสภาที่ต้องทำงานและประชุมร่วมกัน เพื่อหาข้อสรุปโดยมีสภาผู้แทนราษฎร เลือกมาจากประชาชนเสียงข้างมาก เพื่อทำการบริหารประเทศ เสนอร่างกฎหมายและในรัฐสภาจะมีวุฒิสภา ซึ่งมาจากการแต่งตั้ง โดยที่จะเลือกผู้ที่ทรงคุณวุฒิ หรือมาจากการเลือกตั้ง หรือจะแบ่งส่วนให้มาจากการเลือกตั้งและแต่งตั้ง เพื่อนำมาตรวจสอบการเสนอร่างกฎหมาย ซึ่งรัฐสภามีหน้าที่ออกกฎหมาย เลือกรัฐบาลบริหารประเทศ

1. รูปแบบประธานาธิบดี ซึ่งอำนาจบริหารเป็นของประธานาธิบดี ที่ได้มาจากการเลือกตั้งของ

ประชาชน ประธานาธิบดีเป็นผู้คัดเลือกรัฐบาลเพื่อบริหารประเทศ แต่รัฐสภาในรูปแบบนี้ไม่สามารถที่จะให้มีการยุบสภาได้ ส่วนอำนาจนิติบัญญัติ ประกอบด้วยด้วยสองสภา คือ สภาผู้แทนราษฎร ซึ่งได้มาจากการเลือกตั้งของประชาชน และวุฒิสภา มาจากการเลือกตั้งหรือมาจากการแต่งตั้งก็ได้ ฝ่ายนิติบัญญัติมีหน้าที่ในการออกกฎหมาย แต่ไม่สามารถเปิดอภิปรายไม่ไว้วางใจรัฐบาลได้

1. รูปแบบกึ่งรัฐสภากึ่งประธานาธิบดี ซึ่งการปกครองประชาธิปไตยในรูปแบบนี้ ประธานาธิบดี

มาจากการเลือกตั้งตั้งจากประชาชน มีตำแหน่งเป็นประมุขของประเทศ และยังเป็นหัวหน้าฝ่ายบริหาร โดยประธานาธิบดีจะเป็นผู้แต่งตั้งนายกรัฐมนตรีและคณะรัฐบาล โดยที่ประธานาธิบดีจะแบ่งอำนาจให้กับนายกรัฐมนตรีและรัฐบาลเป็นผู้บริหารประเทศ นายกรัฐมนตรีเป็นผู้ลงนามในการรับรองใช้กฎหมาย ทำให้นายกรัฐมนตรีต้องรับผิดชอบต่อทั้งประธานาธิบดีและรัฐสภา ทั้งประธานาธิบดีและรัฐสภา จึงมีอำนาจในการถอดถอนนายกรัฐมนตรีได้ ส่วนประธานาธิบดีมีอำนาจเป็นอิสระสูง จะเป็นผู้รับรองการทำงานของนายกรัฐมนตรี ออกนโยบาย และควบคุมอำนาจทางการเมือง ทั้งในและระหว่างประเทศ เช่น การทหาร การทูตระหว่างประเทศ เป็นต้น

นอกจากนี้ระบอบประชาธิปไตย หมายถึง ระบอบการปกครองตนเองของประชาชน ตรงกันข้ามระบอบอำนาจนิยม เช่น ระบอบราชาธิปไตย ระบอบเผด็จการทหาร ระบอบอำมาตยาธิปไตย ซึ่งเป็นระบอบปกครองโดยคนคนเดียว หรือโดยคนกลุ่มน้อย ผู้มีอำนาจมากกว่าประชาชนทั่วไป เรียกว่า พวกอภิสิทธิชน ในโลกยุคเศรษฐกิจตลาดเสรีสมัยใหม่ คนส่วนใหญ่ซึ่งเป็นพลเมืองผู้เสียภาษี (ทั้งทางตรงและทางอ้อม) และเป็นเจ้าของสาธารณสมบัติร่วมกัน เชื่อว่าระบอบประชาธิปไตยเป็นระบบที่จะสร้างความมีประสิทธิภาพในการแก้ปัญหาและพัฒนาประเทศ และความเป็นธรรมได้มากกว่าระบอบอำนาจนิยม ในบางสถานการณ์ในระบอบอำนาจนิยม อาจจะมีผู้ปกครองที่เป็นคนดีหรือคนเก่งอยู่บ้าง แต่ก็ไม่มีหลักประกันว่า เขาหรือลูกหลาน หรือพรรคพวกเขา ที่ได้ตำแหน่งจากการสืบเชื้อสาย หรือการแต่งตั้ง จะปกครองประเทศได้อย่างมีประสิทธิภาพและเป็นธรรม สำหรับคนส่วนใหญ่เสมอไป เพราะระบบสืบเชื้อสายและแต่งตั้งเป็นระบบที่ไม่แน่นอน และไม่มีประสิทธิภาพ เพราะว่าการให้คนสืบทอดอำนาจโดยไม่มีการตรวจสอบถ่วงดุล มักนำไปสู่การฉ้อฉลเพื่อประโยชน์ส่วนตน ระบอบประชาธิปไตยดีกว่าระบอบอำนาจนิยมในแง่ที่ว่ามีระบบคัดเลือกผู้บริหารที่มีประสิทธิภาพกว่า และมีระบบการตรวจสอบถ่วงดุลอำนาจ เพื่อป้องกันไม่ให้ผู้ปกครองมีอำนาจมากจนเกินไปได้ดีกว่า แต่ทั้งนี้ต้องเป็นระบอบประชาธิปไตยที่ประชาชน มีส่วนร่วมอย่างแท้จริง ไม่ใช่แค่มีการเลือกตั้ง แต่ยังมีการซื้อเสียงขายเสียง การโกง การใช้อำนาจและระบบอุปถัมภ์ และที่สำคัญในด้านค่านิยมประชาธิปไตยที่ประชาชน ระบบการศึกษา สื่อมวลชน ฯลฯ ควรช่วยกันสร้าง คือ

1. เป็นคนที่มีเหตุผล ยอมรับเรื่องสิทธิหน้าที่ ความเป็นจริงในทางสังคม เคารพในตัวเอง

เคารพในศีลธรรมและประโยชน์ร่วมกันของส่วนรวม

1. มีทัศนคติที่ดีต่อเพื่อนมนุษย์ มีความเคารพซึ่งกันและกัน และมีความสามัคคี

**2.2 แนวคิดเกี่ยวกับการมีส่วนร่วมทางการเมือง**

ติน ปรัชญพฤทธิ์ (2532 : 642-643) ได้แบ่งทฤษฎีการมีส่วนร่วมออกเป็น 2 กลุ่มใหญ่ คือ

1. ทฤษฎีความเป็นผู้แทน (representative) ทฤษฎีนี้เน้นความเป็นผู้แทนของผู้นำและถือว่า

การมีส่วนร่วมในการเลือกตั้งหรือถอดถอนผู้นำ เป็นเครื่องหมายของการที่จะให้หลักประกันกับการบริหารงานที่ดี อย่างไรก็ตามทฤษฎีนี้ เน้นเฉพาะการวางโครงสร้างสถาบัน เพื่อเป็นเครื่องมือในการให้เข้ามามีส่วนร่วมในการตัดสินใจขององค์กรอย่างแท้จริง ผู้ที่มีส่วนร่วมอย่างแท้จริงในการตัดสินใจ ได้แก่ บรรดาผู้นำต่าง ๆ ที่เสนอตัวเข้ามาสมัครรับเลือกตั้ง ส่วนผู้ตามนั้นเป็นเพียงไม้ประดับเท่านั้น

1. ทฤษฎีประชาธิปไตยแบบมีส่วนร่วม (participatory democracy) ทฤษฎีนี้การมีส่วนร่วม

มีวัตถุประสงค์ไม่เฉพาะแต่การเข้าไปพิจารณาเลือกตั้ง หรือถอดถอนผู้นำเท่านั้น แต่ยังรวมไปถึงการเข้าไปมีส่วนร่วมในทุกขั้นตอนของการวางนโยบาย ยิ่งกว่านั้นทฤษฎีนี้ยังมองการมีส่วนร่วมเป็นการให้การศึกษาและพัฒนาการกระทำทางการเมืองและสังคมที่มีความรับผิดชอบนั้น คือ การไม่ยอมให้มีส่วนร่วมที่นับว่าเป็นการคุกคามต่อเสรีภาพของผู้ตาม

วิสุทธิ์ โพธิ์แท่น (2519 : 36) กล่าวว่า การมีส่วนร่วมทางการเมือง เป็นการแสดงออกถึงสิทธิหน้าที่และความรับผิดชอบของประชาชน โดยมิได้หมายความเฉพาะการเข้าไปมีส่วนร่วมในระบวนการลงคะแนนเสียงเลือกตั้ง หรือแต่เพียงการเข้ารับเลือกตั้ง เพื่อดำรงตำแหน่งทางการเมือง หรือแต่เพียงลงสมัครเข้าช่วยงานของพรรคการเมืองที่ตนนิยมชมชอบเท่านั้น แต่หมายรวมถึงการเข้าไปมีส่วนร่วมในกิจกรรมทางการเมืองในระดับต่าง ๆ ตามความเหมาะสม ความสามารถและโอกาส ตลอดจนการกระทำ ซึ่งแสดงถึงความเข้าใจสิทธิหน้าที่ของตน เพื่อมุ่งประสงค์ที่จะทำให้เกิดผลต่อกระบวนการตัดสินใจทางการเมือง

จันทนา สุทธิจารี (2544 : 410) ให้ความหมายว่า การมีส่วนร่วมทางการเมืองเป็นกิจกรรม ต่าง ๆ ตามความสมัครใจของสมาชิกในสังคมการเมืองที่จะเลือกกระทำ ซึ่งมีจุดหมายทั้งทางตรงและทางอ้อมที่ต้องการมีอิทธิพลต่อการกำหนดนโยบายหรือการดำเนินการของรัฐบาลในระดับท้องถิ่น และระดับชาติ

ลิขิต ธีรเวคิน (2548 :19) อธิบายถึง การมีส่วนร่วมทางการเมือง (political participation) ว่าระบอบการปกครองแบบประชาธิปไตย เป็นระบบการเมืองที่ทำให้ประชาชนเปลี่ยนสถานะและบทบาทจากผู้ซึ่งเป็นประชาชนที่ไม่มีสิทธิมีเสียงมาเป็นประชาชนที่มีอำนาจในการตัดสินใจในเรื่องที่เกี่ยวกับตน โดยมีส่วนร่วมทางการเมืองในลักษณะต่าง ๆ ซึ่งได้แก่ การมีสิทธิลงคะแนนเสียงเลือกตั้ง เพื่อจะเลือกสมาชิกสภาผู้แทนราษฎรในระดับชาติ หรือสมาชิกสภาท้องถิ่น รวมทั้งผู้บริหารท้องถิ่น ทำหน้าที่แทนตนในการบริหารประเทศ อันได้แก่ การออกกฎหมาย การใช้กฎหมาย การกำหนดนโยบาย การใช้ทรัพยากร การสร้างกลไกหาข้อยุติในข้อขัดแย้ง นอกจากนั้นผู้ซึ่งมีความสนใจและมีคุณสมบัติครบถ้วน ก็มีสิทธิมีส่วนร่วมโดยการลงสมัครรับเลือกตั้งไม่ว่าจะเป็นสมาชิกสภาท้องถิ่น สมาชิกสภาผู้แทนราษฎร สมาชิกวุฒิสภา ในส่วนการมีส่วนร่วมนั้นการใช้สิทธิลงคะแนนเลือกตั้งเป็นเพียงจุดเริ่มต้นในการใช้สิทธิทางการเมือง จากนั้นประชาชนมีสิทธิ์ติดตามการทำงานของตนได้ตลอดวาระที่ดำรงตำแหน่ง และมีสิทธิแสงดความคิดเห็นขัดแย้ง คัดค้าน รวมทั้งการประท้วงนโยบายที่ไม่ถูกต้อง อันเป็นสิทธิการมีส่วนร่วมโดยชอบธรรม และเป็นพื้นฐานสำคัญของระบอบการปกครองระบอบประชาธิปไตย หากปราศจากการส่วนร่วมของประชาชนหรือมีส่วนร่วมโดยการจัดตั้งตามคำสั่งของรัฐก็จะขาดคุณลักษณะสำคัญยิ่งของระบบประชาธิปไตย

สรุปได้ว่า การมีส่วนร่วมทางการเมืองของประชาชนเป็นองค์ประกอบสำคัญของการปกครองระบอบประชาธิปไตย การมีส่วนร่วมทางการเมืองของประชาชน ไม่ว่าระดับชาติหรือระดับท้องถิ่นนั้น ต้องพิจารณาและคำนึงถึงสิทธิเสรีภาพเป็นสำคัญ การมีส่วนร่วมทางการเมืองของประชาชนเป็นการกระทำด้วยความสมัครใจของประชาชน เพื่อให้เกิดผลในการที่จะกำหนดนโยบาย หรือการบริหารงาน หรือต่อการเลือกผู้นำทางการเมือง

บุญเรือง บูรภักดิ์ (2529 : 56-70) ได้แบ่งการการมีส่วนร่วมทางการเมืองออกเป็น 2 รูปแบบใหญ่ ๆ คือ การมีส่วนร่วมแบบที่เป็นทางการ และการมีส่วนร่วมแบบไม่เป็นทางการ โดยยึดถือการยอมรับของสังคมทั่ว ๆ ไป หรือประเทศต่าง ๆ ทั่วโลก เป็นเกณฑ์

1. **การมีส่วนร่วมทางการเมืองแบบที่เป็นทางการ** เป็นรูปแบบการมีส่วนร่วมทางการเมือง

ที่เป็นที่ยอมรับ และนำมาใช้กันโดยทั่วไปในประเทศที่มีการปกครองในระบอบประชาธิปไตย ได้แก่

1. การใช้สิทธิเสรีภาพในการแสดงความคิดเห็นในเรื่องต่าง ๆ โดยเฉพาะที่เกี่ยวข้อง

กับการกำหนดนโยบายของชุมชน สังคม และประเทศชาติ การแสดงออกซึ่งความต้องการของประชาชนในเรื่องต่าง ๆ ซึ่งอาจกระทำได้หลายทาง เช่น อภิปราย การเขียน การพิมพ์ เป็นต้น ถือได้ว่าเป็นรูปแบบที่มีอิทธิพลอย่างมากต่อการบริหารงานของรัฐบาลในสมัยปัจจุบัน

1. การรวมกลุ่ม อาจเป็นการรวมกลุ่มของผู้ที่มีผลประโยชน์อย่างเดียวกัน ทั้งนี้

เพื่อรักษาผลประโยชน์ของกลุ่มได้อย่างมีประสิทธิภาพ บางกลุ่มอาจมีวัตถุประสงค์ เพื่อพิทักษ์ผลประโยชน์ของสาธารณชนทั่วไป ซึ่งก็ถือว่า เป็นการมีส่วนร่วมทางการเมืองการปกครองตนเองทั้งสิ้น

1. การจัดตั้งและการเข้าเป็นสมาชิกพรรคการเมือง เป็นการรวมกลุ่มบุคคลที่มี

ความคิดเห็นทางการเมืองตรงกัน และมีความต้องการจะจัดให้มีการบริหารประเทศให้เป็นไปตามอุดมการณ์และแนวทางปฏิบัติที่กำหนดไว้ ระบบพรรคการเมืองถือว่าเป็นองค์กรทางการเมืองที่มีความสำคัญยิ่ง เพราะเป็นองค์กรที่จัดตั้งขึ้นได้โดยตรง เพื่อความมุ่งหมายที่จะเข้าไปมีบทบาททางการเมืองอย่างแท้จริง

1. การไปลงคะแนนเสียงเลือกตั้ง ถือเป็นหน้าที่ของประชาชนในฐานะผู้เป็นเจ้าของ

อำนาจอธิปไตยตามหลักการของการปกครองระบอบประชาธิปไตย ซึ่งหมายถึง ประชาชนต้องการให้ผู้ใดเข้าไปใช้อำนาจอธิปไตยแทนตน หรือทำหน้าที่เป็นตัวแทนในการรักษาผลประโยชน์ของปวงชน

1. การช่วยรณรงค์หาเสียงในการเลือกตั้ง เป็นการมีส่วนร่วมทางการเมือง ซึ่งมักมีขึ้น

เฉพาะในระยะที่มีการเลือกตั้ง เพราะประชาชนผู้ใดก็ตามที่เป็นสมาชิกหรือให้การสนับสนุนพรรคการเมืองใด ก็ย่อมช่วยรณรงค์หาเสียงช่วยพรรคนั้น ๆ เพราะต้องการให้พรรคได้รับเสียงข้างมาก จะได้จัดตั้งรัฐบาล เพื่อจะนำนโยบายพรรคมาใช้เป็นนโยบายในการบริหารประเทศ

1. การลอบบี้นักการเมือง การที่ประชาชนพูดชักชวนและพูดจูงใจนักการเมืองให้

กระทำหรือไม่กระทำในสิ่งที่ตนต้องการจะให้บังเกิดขึ้น ซึ่งส่วนมากจะเป็นวิธีที่ประชาชนกระทำเพื่อรักษาผลประโยชน์ของส่วนรวม

1. **การมีส่วนร่วมทางการเมืองแบบไม่เป็นทางการ**  เป็นรูปแบบที่ไม่เป็นที่ยอมรับในบาง

สังคม และไม่เปิดโอกาสให้ประชาชนเข้ามีส่วนร่วมได้โดยตรง แต่ก็มีความสำคัญไม่น้อยในการพัฒนาระบบการเมืองการปกครอง ซึ่งสามารถแบ่งได้เป็น 4 แบบ คือ

1. การเดินขบวนประท้วง เป็นการรวมตัวของประชาชนเพื่อเดินขบวนประท้วง

เพื่อแสดงออกถึงการไม่เห็นด้วยกับการดำเนินการในเรื่องใดเรื่องหนึ่งของรัฐบาล ถือเป็นการแสดงออกซึ่งพลังของประชาชน และมีบทบาทต่อการพัฒนาระบบการเมืองการปกครองของประเทศไม่น้อยไปกว่าการมีส่วนร่วมทางการเมืองในรูปแบบอื่น ๆ

1. การก่อความวุ่นวายทางการเมือง การก่อความวุ่นวายทางการเมืองส่วนมาก

มักจะเกิดเพราะมีการปลุกระดมกลุ่มพลังต่าง ๆ เช่น กลุ่มนิสิตนักศึกษา กลุ่มสหภาพแรงงงาน กลุ่มอาชีพต่าง ๆ เป็นต้น โดยส่วนมากจะยกเอาข้อบกพร่องของรัฐบาลขึ้นมาเป็นสาเหตุ เช่น การประท้วงนัดหยุดงาน การงดการให้ความร่วมมือกับรัฐบาล เป็นต้น ซึ่งจะมีผลเสียหายต่อ ด้านเศรษฐกิจและด้านอื่น ๆ จึงจำเป็นที่รัฐบาลจะต้องหามาตรการมาแก้ไขปัญหา เพื่อจะให้สามารถบริหารประเทศไปได้

1. การใช้ความรุนแรงทำร้ายร่างกายและทรัพย์สิน วิธีการแบบนี้เป็นการก่อวินาศกรรม

ในรูปแบบต่าง ๆ เช่น การลอบวางระเบิดสถานที่สำคัญ การข่มขู่เพื่อให้ประชาชนเกิดความหวาดกลัว เป็นวิธีการที่คนส่วนใหญ่ของประเทศไม่เห็นด้วย แต่เป็นผลกระทบต่อรัฐบาลที่จะต้องดำเนินการในเรื่องนั้น ๆ หรืออย่างน้อยก็หันมาสนใจปัญหาและหาทางแก้ไข

1. การปฏิวัติเป็นวิธีการรุนแรงและทำให้เกิดการเปลี่ยนแปลงระบบการปกครอง

และโครงสร้างของสังคมอย่างรวดเร็ว การมีส่วนร่วมประเภทนี้ถือว่ามีความรุนแรงมากกว่ามีส่วนร่วม

ใด ๆ ทั้งหมด

การอธิบายถึงรูปแบบต่าง ๆ ของการมีส่วนร่วมทางการเมืองดังที่กล่าวมาทั้งหมดนี้ ก็เพื่อแสดงให้เห็นความหลากหลายของรูปแบบที่ประชาชนจะเข้าร่วมได้ ซึ่งมีทั้งในลักษณะที่ได้รับการยอมรับและไม่ยอมรับในสังคมทั่ว ๆ ไป ซึ่งจากรูปแบบต่าง ๆ ดังกล่าว จะสังเกตได้ว่าเป็นรูปแบบที่อยู่ในการเมืองในระบบรัฐสภาเป็นส่วนใหญ่

**2.3 ผลงานวิจัยที่เกี่ยวข้อง**

อรชร พรประเสริฐ (2550 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษา

มหาวิทยาลัยราชภัฏเพชรบูรณ์ ผลการวิจัยพบว่า เพศมีความสัมพันธ์กับระดับการมีส่วนร่วมอย่างมีนัยสำคัญ กล่าวคือ เพศชายระดับการมีส่วนร่วมทางการเมืองมากกว่าเพศหญิง ส่วนอายุ อาชีพ และรายได้ของผู้ปกครองไม่มีความสัมพันธ์กับระดับการมีส่วนร่วมทางการเมืองของนักศึกษา ส่วนระดับการมีส่วนร่วมทางการเมือง โดยใช้กรอบแนวคิดของมิลเบรธ (Lester Milbrath) นั้น นักศึกษามีส่วนร่วมในระดับน้อย มีเพียงการไปใช้สิทธิเลือกตั้ง และพูดคุยประเด็นทางการเมือง การปลูกฝังในครอบครัว จะส่งผลต่อการมีส่วนร่วมทางการเมืองมากกว่าสถาบันการศึกษา ที่น่าสนใจคือ นักศึกษาจะศึกษาการเมืองด้วยตนเองจากสื่อต่าง ๆ ในระดับปานกลาง

จิรารัตน์ นภาดล (2550 : บทคัดย่อ) ได้ศึกษาเรื่อง การมีส่วนร่วมทางการเมืองในระบอบ

ประชาธิปไตยของนักศึกษาระดับปริญญาตรี วิทยาลัยทองสุข ผลการศึกษาพบว่า ระดับนักศึกษามีส่วนร่วมทางการเมืองอยู่ในระดับปานกลาง ต้องขึ้นกับปัจจัยหลาย ๆ ด้าน เช่น เพศ อายุ ระดับการศึกษา คณะสาขาวิชา อาชีพของหัวหน้าครอบครัว การกล่อมเกลาทางการเมือง การมีส่วนร่วมทางการเมืองระบอบประชาธิปไตยที่นักศึกษาต้องเข้ามามีส่วนร่วมถึงความสนใจเกี่ยวกับการเมือง โดยปัจจัยที่มีผลต่อระดับการมีส่วนร่วมทางการเมืองมากที่สุด อาชีพของหัวหน้าครอบครัว อันดับรองลงมาคือ คณะสาขาวิชาและอายุ

พยนต์ เอี่ยมสำอางค์ (2550 : บทคัดย่อ) ได้ศึกษาเรื่อง การมีส่วนร่วมทางการเมืองในระบอบ

ประชาธิปไตยของไทย : ศึกษากรณีนิสิตระดับปริญญาตรีของมหาวิทยาลัยราชภัฏบ้านสมเด็จเจ้าพระยา ผลการวิจัยพบว่า (1) การมีส่วนร่วมทางการเมืองในระบอบประชาธิปไตยของนิสิตระดับปริญญาตรี มหาวิทยาลัยราชภัฏบ้านสมเด็จเจ้าพระยา นิสิตส่วนใหญ่มีส่วนร่วมทางการเมือง ด้านการรับฟังข่าวสารการเมือง อยู่ในระดับปานกลาง ด้านการออกเสียงลงคะแนนเลือกตั้งอยู่ในระดับมาก ด้านการชักชวนให้ผู้อื่นสนทนาทางการเมือง อยู่ในระดับปานกลาง ด้านการชักชวนให้ผู้อื่นไปออกเสียงเลือกตั้ง อยู่ในระดับปานกลาง และการช่วยโฆษณาให้ผู้สมัครรับเลือกตั้งอยู่ในระดับน้อย (2) ระดับการมีส่วนร่วมทางการเมืองในระบอบประชาธิปไตยของนิสิตระดับปริญญาตรี มหาวิทยาลัยราชภัฏบ้านสมเด็จเจ้าพระยา ภาพรวมอยู่ในระดับปานกลาง

เกริกชัย ธรรมลักขณา และคนอื่น ๆ (2551 : บทคัดย่อ) ได้ศึกษาเรื่อง อิทธิพลทางสังคม

การรับรู้ข้อมูลข่าวสารจากสื่อมวลชนและการรับรู้ทางการเมืองที่มีผลต่อการมีส่วนร่วมทางการเมืองของนักศึกษามหาวิทยาลัยราชภัฏ กลุ่มภูมิภาคตะวันตก (หมู่บ้านจอมบึง นครปฐม กาญจนบุรี เพชรบุรี) ผลการวิจัยพบว่า (1) การรับรู้ข่าวสารจากสื่อมวลชนขึ้นอยู่กับสถาบันการศึกษาอย่างมีนัยสำคัญ (2) การรับรู้ทางการเมืองของนักศึกษาขึ้นอยู่กับการรับรู้ข่าวสารจากสื่อมวลชนของสถาบันการศึกษาอย่างมีนัยสำคัญ (3) อิทธิพลทางการเมืองขึ้นอยู่กับคุณลักษณะส่วนบุคคลของนักศึกษาและสถาบันการศึกษา อย่างมีนัยสำคัญ (4) การมีส่วนร่วมทางการเมือง อิทธิพลทางการเมือง และคุณลักษณะส่วนบุคคลของนักศึกษาโดยมีความสัมพันธ์อย่างมีนัยสำคัญ

บุษบา เขียวดี (2552 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษา :

ศึกษากรณีนักศึกษาระดับปริญญาตรี คณะรัฐศาสตร์ มหาวิทยาลัยอุบลราชธานี ผลการศึกษาสรุปได้ดังนี้

1. ระดับการมีส่วนร่วมทางการเมืองของนักศึกษาระดับปริญญาตรี คณะรัฐศาสตร์ มหาวิทยาลัย

อุบลราชธานี ในภาพรวม พบว่า มีค่าเฉลี่ยสูงอยู่ในระดับมาก เมื่อพิจารณารายละเอียดในแต่ละด้านพบว่า

1. ด้านความสนใจทางการเมือง พบว่า นักศึกษามีความสนใจทางการเมืองอยู่ในระดับ

มาก

1. ด้านการไปใช้สิทธิเลือกตั้ง พบว่า นักศึกษามีส่วนร่วมทางการเมือง โดยการไปใช้สิทธิ

เลือกตั้งอยู่ในระดับมากที่สุด

1. ด้านการเชิญชวนให้ผู้อื่นเข้ามามีส่วนร่วมทางการเมือง พบว่า นักศึกษามีการเชิญชวน

ให้ผู้อื่นออกไปใช้สิทธิเลือกตั้งอยู่ในระดับมาก

1. ด้านการเข้าร่วมกิจกรรมทางการเมือง พบว่า นักศึกษาเข้าร่วมกิจกรรมทางการเมือง

อยู่ในระดับน้อย

1. ผลการวิเคราะห์ปัจจัยที่มีความสัมพันธ์กับการเข้ามามีส่วนร่วมทางการเมืองของนักศึกษา

ระดับปริญญาตรี คณะรัฐศาสตร์ มหาวิทยาลัยอุบลราชธานี พบว่า ปัจจัยที่มีความสัมพันธ์กับการมีส่วนร่วมทางการเมืองของนักศึกษา ได้แก่ ปัจจัยด้านอายุ ชั้นปีที่ศึกษา ความสนใจข่าวสารทางการเมือง การกล่อมเกลาทางการเมืองโดยผ่านการเรียนวิชาการเมืองการปกครอง ผ่านการอบรมหลักสูตรที่เกี่ยวข้องกับการเมืองการปกครอง การร่วมกิจกรรมที่เกี่ยวข้องกับการเมือง การเข้าร่วมกิจกรรมความเคลื่อนไหวทางด้านการเมือง การวิพากษ์วิจารณ์ แสดงความคิดเห็นทางการเมืองและการไปใช้สิทธิเลือกตั้ง ขณะที่ปัจจัยด้านเพศ สาขาวิชา การเป็นสมาชิกสโมสรหรือชมรมต่าง ๆ ในมหาวิทยาลัย และเหตุผลของการไปใช้สิทธิเลือกตั้ง ไม่มีความสัมพันธ์กับการมีส่วนร่วมทางการเมืองของนักศึกษา ซึ่งสอดคล้องกับการวิเคราะห์ข้อมูลเชิงคุณภาพ

สันติ ขวัญคง (2553 : บทคัดย่อ) ได้ศึกษาเรื่อง การมีส่วนร่วมทางการเมืองในระบอบประชาธิปไตยของนักศึกษาระดับปริญญาตรี มหาวิทยาลัยศรีปทุม (วิทยาเขตชลบุรี) ผลการศึกษาพบว่า นักศึกษาส่วนใหญ่เป็นเพศหญิง มีอายุระหว่าง 21-23 ปี เรียนคณะบริหารธุรกิจ เป็นนักศึกษาชั้นปีที่ 1 และหัวหน้าครอบครัวประกอบอาชีพค้าขาย นักศึกษามีการกล่อมเกลาทางการเมืองอยู่ในระดับปานกลาง แต่ได้รับการกล่อมเกลาจากสถาบันการศึกษาอยู่ในระดับต่ำ และการมีส่วนร่วมทางการเมืองของนักศึกษาอยู่ในระดับปานกลาง โดยนักศึกษามีส่วนร่วมในกิจกรรมทางการเมืองอยู่ในระดับต่ำ

เมื่อเปรียบเทียบความแตกต่างและความสัมพันธ์ระหว่างปัจจัยต่าง ๆ กับระดับการมีส่วนร่วม

ทางการเมืองในระบอบประชาธิปไตยของนักศึกษาพบว่า ตัวแปรด้านอายุ อาชีพของหัวหน้าครอบครัว และการกล่อมเกลาทางการเมือง มีผลต่อการมีส่วนร่วมทางการเมืองในระบอบประชาธิปไตยแตกต่างกัน ส่วนเพศ คณะที่ศึกษา และระดับการศึกษา ไม่มีผลต่อการมีส่วนร่วมทางการเมืองในระบอบประชาธิปไตย

เฉลิมชัย นาคแสนพญา (2553 : บทคัดย่อ) ได้ศึกษาเรื่อง การสื่อสารทางการเมืองกับการมี

ส่วนร่วมทางการเมืองของนักศึกษาระดับบัณฑิตศึกษา มหาวิทยาลัยรามคำแหง ผลการวิจัยพบว่า

1. นักศึกษาระดับบัณฑิตศึกษา มหาวิทยาลัยรามคำแหง มีการรับรู้ข่าวสารทางการเมืองผ่าน

สื่อประเภทต่าง ๆ โดยภาพรวมอยู่ในระดับปานกลาง พบว่า มีการรับรู้ข่าวสารทางการเมืองผ่านสื่อโทรทัศน์มากที่สุด และผ่านสื่องานเขียนน้อยที่สุด กลุ่มตัวอย่างมีการสื่อสารทางการเมืองระหว่างบุคคล อยู่ในระดับปานกลาง โดยสื่อสารกับสมาชิกในครองครัวมากที่สุด และสื่อสารกับนักการเมืองน้อยที่สุด กลุ่มตัวอย่างมีส่วนร่วมทาง การเมืองอยู่ในระดับค่อนข้างต่ำ โดยมีส่วนร่วมในเรื่องการไปใช้สิทธิเลือกตั้งมากที่สุด และมีส่วนร่วมในเรื่องการเดินขบวนตามถนน เพื่อสนับสนุนรัฐบาลน้อยที่สุด ซึ่งไม่เป็นไปตามสมมติฐานที่ตั้งไว้

1. นักศึกษาระดับบัณฑิตศึกษาคณะรัฐศาสตร์ จะมีการรับรู้ข่าวสารทางการเมืองผ่าน

หนังสือพิมพ์ สื่องานเขียน (วารสาร, นิตยสาร) และสื่อโทรทัศน์ สูงกว่านักศึกษาคณะอื่น ส่วนสื่ออื่นไม่แตกต่างกัน สูงกว่าคณะอื่น ยกเว้นในด้านสมาชิกในครอบครัว นักศึกษาคณะรัฐศาสตร์ มีส่วนร่วมทางการเมือง สูงกว่านักศึกษาคณะอื่น ยกเว้นในเรื่องการบริจาคเงินให้พรรคการเมืองหรือผู้สมัครรับเลือกตั้ง และการเข้าร่วมอภิปรายทางการเมืองตามสถานที่ต่าง ๆ ซึ่งเป็นไปตามสมมติฐานที่ตั้งไว้

อัญชลี วงษ์บุญงาม และดารณี ธัญญสิริ (2554 : บทคัดย่อ) ได้ศึกษาเรื่อง การเปิดรับข่าวสาร

ทางการเมืองและการมีส่วนร่วมทางการเมืองของนักศึกษามหาวิทยาลัยเทคโนโลยีราชมงคลในเขตกรุงเทพมหานคร ผลการวิจัยสรุปได้ดังนี้

1. นักศึกษามหาวิทยาลัยเทคโนโลยีราชมงคลในเขตกรุงเทพมหานคร สนทนาประเด็น

ข่าวสารทางการเมืองกับเพื่อนมากที่สุด และเปิดรับสื่อโทรทัศน์ เพื่อใช้ติดตามเหตุการณ์ ข่าวสารทางการเมืองมากที่สุด รวมถึงนักศึกษามีความรู้ทางการเมืองในระดับมาก โดยมีความรู้เกี่ยวกับหน้าที่ของประชาชนมากที่สุด และนักศึกษามีส่วนร่วมทางการเมืองในระดับปานกลาง โดยมีส่วนร่วมในกิจกรรมการไปลงคะแนนเสียงเลือกตั้งระดับท้องถิ่นมากที่สุด

1. การเปิดรับสื่อที่ใช้สนทนาประเด็นข่าวสารทางการเมือง มีความสัมพันธ์ทางลบกับความรู้

ทางการเมืองเรื่องความรู้เกี่ยวกับรัฐธรรมนูญฉบับปัจจุบัน ความรู้เกี่ยวกับผู้มีสิทธิเลือกตั้งและความรู้เกี่ยวกับสิทธิในระบอบประชาธิปไตย และการเปิดรับสื่อที่ใช้ติดตามเหตุการณ์ ข่าวสารทางการเมือง มีความสัมพันธ์ทางลบกับความรู้ทางการเมือง เรื่องความรู้เกี่ยวกับรัฐธรรมนูญฉบับปัจจุบัน แต่มีความสัมพันธ์ทางบวกกับความรู้เกี่ยวกับพรรคการเมือง ความรู้เกี่ยวกับสิทธิในการถอดถอนผู้แทนและความรู้เกี่ยวกับผู้มีสิทธิเลือกตั้ง

1. การเปิดรับสื่อที่ใช้สนทนาประเด็นข่าวสารทางการเมือง มีความสัมพันธ์ทางบวกกับการมี

ส่วนร่วมทางการเมืองเรื่องการรวมกลุ่มเพื่ออนุรักษ์ และฟื้นฟูจารีตประเพณี ภูมิปัญญาท้องถิ่น ฯลฯ และการเปิดรับสื่อที่ใช้ติดตามเหตุการณ์ข่าวสารทางการเมือง มีความสัมพันธ์ทางลบกับการมีส่วนร่วมทางการเมืองเรื่องการเข้าร่วมแสดงความคิดเห็นกับสภาที่ปรึกษา หรือองค์กรอิสระอื่น การเข้าร่วมกิจกรรม ร่วมประชุม รณรงค์หาเสียงเลือกตั้งกับพรรคการเมือง การมีส่วนร่วมในการประชุมรณรงค์เคลื่อนไหวทางการเมืองและการสนับสนุนนักการเมือง/พรรคการเมือง

เอื้ออารี เศรษฐวานิช (2554 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษามหาวิทยาลัยเทคโนโลยีราชมงคล ธัญบุรี ผลการศึกษาพบว่า นักศึกษามหาวิทยาลัยเทคโนโลยีราชมงคลธัญบุรีส่วนใหญ่มีส่วนร่วมทางการเมืองนาน ๆ ครั้ง ในด้านการเลือกตั้ง การแสดงความคิดเห็น และไม่เคยมีส่วนร่วมทางการเมืองในด้านการชุมนุม ด้านการร้องเรียนและตรวจสอบ ส่วนการทดสอบความแตกต่างของการมีส่วนร่วมทางการเมืองของนักศึกษาที่มีผลต่อการเลือกตั้ง การแสดงความคิดเห็น การชุมนุม และการร้องเรียนและการตรวจสอบโดยจำแนกตามเพศ อายุ คณะที่ศึกษา ชั้นปีที่ศึกษา ศาสนา การศึกษาวิชาการเมืองการปกครอง พบว่า มีความแตกต่างกันอย่างมีนัยสำคัญทางสถิติที่ระดับ 0.05 ส่วนการจำแนกตามภูมิลำเนาและประเภทของสื่อในการรับรู้ข้อมูลข่าวสารทางการเมืองนั้น พบว่า มีส่วนร่วมทางการเมืองไม่แตกต่างกัน ส่วนข้อคิดเห็นเกี่ยวกับการมีส่วนร่วมทางการเมืองนั้น ส่วนใหญ่ต้องการคนดีมาปกครองประเทศ ดังพระราชดำรัสของพระบาทสมเด็จพระเจ้าอยู่หัวฯ พรรครัฐบาลและพรรคฝ่ายค้านให้ลดความขัดแย้งและควรปรองดองกันมากขึ้น นักการเมืองต้องยอมรับผิดตามคำสั่งศาลที่ให้รับโทษตามกฎหมาย มิใช่ชักนำให้ประชาชนต่อต้านหรือปฏิเสธอำนาจศาล นักการเมืองควรมีคุณสมบัติที่เหมาะสมกับตำแหน่งหน้าที่ มิใช่เพราะระบบอุปถัมภ์หรือเครือญาติ และควรจะมีหน่วยงานย่อยรับเรื่องร้องเรียนของนักศึกษา และควรจัดตั้งชมรมประชาธิปไตย รวมทั้งโครงการอบรมความเป็นประชาธิปไตยให้แก่นักศึกษาภายในมหาวิทยาลัย

นภา จันตรี และคนอื่น ๆ (2554 : บทคัดย่อ) ได้ศึกษาเรื่อง การมีส่วนร่วมทางการเมืองของ

นักศึกษาในสถาบันอุดมศึกษา จังหวัดจันทบุรี ผลการวิจัยพบว่า กลุ่มตัวอย่างส่วนใหญ่ศึกษาอยู่ในชั้นปีที่ 3 มีรายได้ต่อเดือนไม่เกิน 5,000 บาท มีการติดตามข่าวสารนาน ๆ ครั้ง มีภูมิลำเนาอยู่ในจังหวัดจันทบุรีมากที่สุด และส่วนใหญ่ศึกษาอยู่ในคณะมนุษยศาสตร์และสังคมศาสตร์ การมีส่วนร่วมทางการเมืองของนักศึกษาในสถาบันอุดมศึกษาจังหวัดจันทบุรี ในภาพรวมอยู่ในระดับปานกลาง เมื่อพิจารณารายด้านสรุปได้ดังนี้

1. นักศึกษามีส่วนร่วมทางการเมืองด้านการไปใช้สิทธิเลือกตั้ง ด้านการแสดงความคิดเห็น

ทางการเมือง และด้านการรณรงค์ให้ความรู้ทางการเมืองอยู่ในระดับปานกลาง ส่วนด้านการชุมนุมเคลื่อนไหวทางการเมืองอยู่ในระดับต่ำ

1. ปัจจัยที่มีผลต่อการมีส่วนร่วมทางการเมือง ได้แก่ ชั้นปี รายได้ต่อเดือน ภูมิลำเนา ส่วนการ

รับข่าวสารทางการเมือง และคณะไม่มีผลต่อการมีส่วนร่วมทางการเมือง

มนตรี ฐิรโฆไท (2554 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษา

มหาวิทยาลัยธรรมศาสตร์ : ศึกษากระบวนการมีส่วนร่วมทางการเมืองผ่านการใช้วาทกรรมทางการเมืองในช่วง พ.ศ.2548-2553 ผลการวิจัยพบว่า (1) นักศึกษามหาวิทยาลัยธรรมศาสตร์ ในช่วง พ.ศ.2553 มีส่วนร่วมทาง การเมืองอยู่ในระดับต่ำ (2) นักศึกษามหาวิทยาลัยธรรมศาสตร์ ในช่วง พ.ศ.2548-2553 ว่าเป็นเครื่องมือสร้างอำนาจของกลุ่มการเมืองและให้การสนับสนุนแนวคิดสันติวิธี (3) ปัจจัยที่มีความสัมพันธ์ต่อการมีส่วนร่วมทางการเมืองของนักศึกษามหาวิทยาลัยธรรมศาสตร์ ได้แก่ เพศ ชั้นปี สายวิชาที่ศึกษา การมีส่วนร่วมในกิจกรรมมหาวิทยาลัย และการติดตามข่าวสารทางการเมือง

กรกมล เรืองเดช (2554 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษา

ไทย : ศึกษาเปรียบเทียบกิจกรรมเพื่อพัฒนาประชาธิปไตยขององค์การนักศึกษามหาวิทยาลัยรามคำแหงและมหาวิทยาลัยธรรมศาสตร์ ผลการศึกษาพบว่า ระดับการมีส่วนร่วมทางการเมืองของนักศึกษาไทยในปัจจุบันเปลี่ยนแปลงรูปแบบไปตามบริบทของสังคมไทย ช่วงเวลาตั้งแต่ก่อน 14 ตุลาคม พ.ศ.2516 ถึง 6 ตุลาคม พ.ศ.2519 นิสิตนักศึกษาตื่นตัวทางการเมืองมาก ให้ความสนใจกับการเมือง รับผิดชอบและช่วยเหลือต่อสังคม ยอมลำบากตรากตรำ ร่วมยืนหยัดต่อสู้เพื่อให้ได้มาในสิ่งที่ถูกต้อง ยุติธรรม ต่างจากทุวันนี้ที่นิสิตนักศึกษาตื่นตัวทางการเมืองน้อย นิสิตนักศึกษาเบื่อหน่ายไม่สนใจสังคม ไม่รู้สึกว่าปัญหาที่เกิดขึ้นภายในสังคมจะทำให้เดือดร้อนหรือยากลำบากแต่อย่างใด เพราะว่าไม่ส่งผลกระทบต่อตัวเองโดยตรง

รูปแบบและเนื้อหาของกิจกรรมทางการเมืองและกิจกรรมเพื่อพัฒนาประชาธิปไตย นิสิตนักศึกษาบางกลุ่มก็ออกมาแสดงความคิดเห็นทางการเมือง ในประเด็นสำคัญ ๆ ที่เกิดขึ้นในสังคม ตั้งเป็นวงสนทนาหรือเวทีวิพากษ์วิจารณ์ บางกลุ่มก็เป็นเพียงผู้สังเกตการณ์ นอกจากนี้การบำเพ็ญประโยชน์ช่วยเหลือสังคม การออกค่ายอาสาพัฒนาในชนบทหรือตามสถานที่ต่าง ๆ ก็เป็นอีกกิจกรรมที่นิสิตนักศึกษาคำนึงถึงส่วนรวม

วัฒนชัย ศิริญาณ (2554 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษา

มหาวิทยาลัย ในจังหวัดอุบลราชธานี ผลการวิจัยพบว่า โดยภาพรวมอยู่ในระดับน้อย เมื่อพิจารณาเป็นรายด้าน คือ การใช้สิทธิในการเลือกตั้งอยู่ในระดับมาก รองลงมาคือ ด้านการเข้าร่วมกิจกรรมของกลุ่มในชุมชน อยู่ในระดับปานกลาง และด้านการช่วยรณรงค์หาเสียงกับพรรคการเมือง อยู่ในระดับน้อย ในด้านการใช้สิทธิในการเลือกตั้ง พบว่า ข้อที่มีค่าเฉลี่ยสูงสุด คือ การเข้าร่วมการเลือกตั้งในระดับท้องถิ่น นักศึกษามีส่วนร่วมอยู่ในระดับมาก ด้านการช่วยรณรงค์หาเสียงกับพรรคการเมือง พบว่า ข้อที่มีค่าเฉลี่ยสูงสุด คือ การสนับสนุนหรือทำงานร่วมกับองค์กรของชุมชนเพื่อแก้ไขปัญหาในชุมชน รองลงมา คือ การให้ความร่วมมือกับบุคคลอื่น ๆ เพื่อแก้ไขปัญหาของชุมชนการให้ความร่วมมือกับองค์กรของชุมชน เพื่อเรียกร้องปัญหาทางการเมือง และการมีส่วนร่วมในการให้ข้อมูลด้านการเมืองกับกลุ่มในชุมชน นักศึกษามีส่วนร่วมอยู่ในระดับปานกลาง ด้านการติดต่อกับเจ้าหน้าที่ของรัฐ หรือของการเมือง พบว่า ข้อที่มีค่าเฉลี่ยสูงสุด คือ การเคยติดต่อเรื่องการเมืองกับสมาชิกสภาผู้แทนราษฎร นักศึกษามีส่วนร่วมอยู่ในระดับน้อย และด้านการคัดค้านทางการเมือง พบว่าข้อที่มีค่าเฉลี่ยสูงสุด คือ การเคยเข้าชื่อเพื่อร้องเรียนเรื่องการเมืองกับสมาชิกสภาผู้แทนราษฎร นักศึกษามี ส่วนร่วมอยู่ในระดับน้อย

สำราญ วิเศษ (2554 : บทคัดย่อ) ได้ศึกษาเรื่อง การมีส่วนร่วมทางการเมืองของนักศึกษาระดับปริญญาตรี มหาวิทยาลัยนครพนม ผลการวิจัยพบว่า

1. การมีส่วนร่วมทางการเมืองของนักศึกษาระดับปริญญาตรี มหาวิทยาลัยนครพนม โดยรวม

อยู่ในระดับปานกลาง เมื่อพิจารณาเป็นรายด้าน พบว่า การมีส่วนร่วมทางการเมืองของนักศึกษาระดับปริญญาตรี อยู่ในระดับปานกลาง 3 ด้าน เรียงลำดับค่าเฉลี่ยจากมากไปหาน้อย คือ ด้านการติดตามสถานการณ์ทางการเมือง ด้านกิจกรรมการเลือกตั้ง และด้านการรณรงค์ให้ความรู้ทางการเมืองแก่ประชาชน การมีส่วนร่วมทางการเมืองของนักศึกษาระดับปริญญาตรี อยู่ในระดับน้อย 1 ด้าน คือ ด้านการชุมนุมเคลื่อนไหวทางการเมือง

1. การเปรียบเทียบการมีส่วนร่วมทางการเมืองนักศึกษาระดับปริญญาตรี มหาวิทยาลัย

นครพนม พบว่า นักศึกษาระดับปริญญาตรี แยกตามเพศ ชั้นปีที่กำลังศึกษา สาขาวิชาที่กำลังศึกษา และคณะที่กำลังศึกษาแตกต่างกัน พบว่า นักศึกษาที่มีเพศต่างกัน มีส่วนร่วมทางการเมืองไม่แตกต่างกัน ส่วนนักศึกษาที่มีชั้นปีที่กำลังศึกษา สาขาวิชาที่กำลังศึกษา และคณะที่กำลังศึกษาต่างกัน มีส่วนร่วมทางการเมืองไม่แตกต่างกัน ส่วนนักศึกษาที่มีชั้นปีที่กำลังศึกษา สาขาวิชาที่กำลังศึกษา และคณะที่กำลังศึกษาต่างกัน มีส่วนร่วมทางการเมืองแตกต่างกัน อย่างมีนัยสำคัญทางสถิติที่ระดับ .05

พิชาย รัตนดิลก ณ ภูเก็ต (2556 : บทคัดย่อ) ได้ศึกษาเรื่อง ปัจจัยทางสังคมที่มีอิทธิพลต่อ การมีส่วนร่วมทางการเมืองของนักศึกษาไทย ผลการศึกษาพบว่า ปัจจัยทางสังคมที่มีอิทธิพลต่อการมีส่วนร่วมทางการเมืองของนักศึกษามีความสัมพันธ์เชิงบวกอย่างมีนัยสำคัญระหว่างปัจจัยทางสังคมและการมีส่วนร่วมทางการเมือง และปัจจัยทางสังคมสามารถอธิบายและทำนายการมีส่วนร่วมทางการเมืองอย่างมีนัยสำคัญเช่นเดียวกัน

จากผลงานวิจัยที่เกี่ยวข้องที่ได้ประมวลมาทั้งหมด จะพบว่านักศึกษาระดับอุดมศึกษาส่วนใหญ่

มีระดับการมีส่วนร่วมทางการเมืองอยู่ในระดับต่ำจนถึงระดับปานกลาง ส่วนใหญ่กิจกรรมการมีส่วนร่วมทางการเมือง ได้แก่ การมีส่วนร่วมในการลงคะแนนเสียงเลือกตั้ง

ด้วยเหตุนี้ผู้วิจัยจึงต้องการทราบระดับการมีส่วนร่วมทางการเมืองและรูปแบบของการมีส่วนร่วม

ทางการเมืองของนักศึกษาสาขาวิชารัฐศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ ว่าจะอยู่ในระดับใด และมีรูปแบบอย่างไรบ้าง เพราะสังคมทั่วไปคาดหมายว่า นักศึกษาสาขาวิชารัฐศาสตร์ เป็นผู้ที่ศึกษาเรื่องการเมืองการปกครองโดยตรง จึงน่าจะมีความแตกต่างจากนักศึกษาสาขาวิชาอื่นอย่างแน่นอน

**2.4 กรอบแนวคิดในการวิจัย**

ตัวแปรต้น ตัวแปรตาม

ปัจจัยส่วนบุคคล

1. เพศ
2. อายุ
3. ชั้นปี
4. อาชีพของผู้ปกครอง
5. ที่อยู่อาศัย
6. การมีส่วนร่วมทางการเมือง

1.1 การรับฟังข่าวสารทางการเมือง

* 1. การลงคะแนนเสียงเลือกตั้ง
  2. การร่วมกิจกรรทางการเมือง

1. ระดับการมีส่วนร่วมทางการเมือง

2.1 มาก

2.2 ปานกลาง

2.3 น้อย

ภาพที่ 2.1 กรอบแนวคิดในการวิจัย