**บทที่ 5**

**สรุปผล อภิปรายผล และข้อเสนอแนะ**

**5.1 สรุปผลการวิจัย**

การวิจัยครั้งนี้ มีวัตถุประสงค์เพื่อศึกษาระดับมีการมีส่วนร่วมทางการเมืองในระบอบประชาธิปไตยของนักศึกษาสาขาวิชารัฐศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ โดยศึกษาเปรียบเทียบจำแนกตามปัจจัยส่วนบุคคล และปัจจัยในด้านการมีส่วนร่วมทางการเมืองในระบอบประชาธิปไตยของนักศึกษาสาขาวิชารัฐศาสตร์ มหาวิทยาลัยราชภัฏเพชรบูรณ์

ในการศึกษาครั้งนี้ ผู้วิจัยใช้กลุ่มตัวอย่างเป็นนักศึกษาสาขาวิชารัฐศาสตร์ คณะมนุษยศาสตร์และสังคมศาสตร์ จำนวน 170 คน โดยใช้วิธีการสุ่มกลุ่มตัวอย่างแบบสัดส่วน (proportional stratified random sampling) และใช้แบบทดสอบเป็นเครื่องมือในการเก็บรวบรวมข้อมูล จากนั้นนำข้อมูลที่ได้รับการตอบจากกลุ่มตัวอย่างไปทำการประมวลผลด้วยเครื่องคอมพิวเตอร์ โดยใช้โปรแกรมสำเร็จรูปสำหรับสถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ค่าเบี่ยงเบนมาตรฐาน t-test สำหรับตัวแปรที่แบ่งเป็น 2 กลุ่ม โดยผลการวิจัยสามารถสรุปได้ดังนี้

**5.1.1 ข้อมูลพื้นฐานของกลุ่มตัวอย่าง**

ผลการวิเคราะห์ข้อมูลพื้นฐานของนักศึกษาสาขาวิชารัฐศาสตร์ คณะมนุษยศาสตร์และสังคมศาสตร์ จำนวน 170 คน พบว่า

1. นักศึกษาส่วนใหญ่เป็นเพศหญิง คิดเป็นร้อยละ 52.4 และเป็นเพศชาย คิดเป็น

ร้อยละ 47.6

1. นักศึกษาส่วนใหญ่มีอายุระหว่าง 21 – 23 ปี คิดเป็นร้อยละ 51.8 รองลงมาคือ

กลุ่มอายุระหว่าง 18 – 20 ปี คิดเป็นร้อยละ 33.5 และกลุ่มอายุมากกว่า 23 ปี คิดเป็นร้อยละ 8.9 และกลุ่มอายุต่ำกว่า 18 ปี มีจำนวนน้อยที่สุด คิดเป็นร้อยละ 5.8

1. นักศึกษาชั้นปีที่ 4 มีจำนวนมากที่สุด คิดเป็นร้อยละ 29.5 รองลงมาคือ ชั้นปีที่ 1

คิดเป็นร้อยละ 24.7 ชั้นปีที่ 3 คิดเป็นร้อยละ 23.5 และชั้นปีที่ 2 น้อยที่สุด คิดเป็นร้อยละ 22.3

1. อาชีพของผู้ปกครองส่วนใหญ่ ประกอบอาชีพอาชีพเกษตรกร คิดเป็นร้อยละ 37.1

รองลงมา คืออาชีพรับจ้าง คิดเป็นร้อยละ 32.3 อาชีพรับราชการ คิดเป็นร้อยละ 10.6 อาชีพค้าขาย คิดเป็นร้อยละ 8.2 อาชีพพนักรัฐวิสาหกิจ คิดเป็นร้อยละ 6.5 และอาชีพนักธุรกิจ มีจำนวนน้อยที่สุด คิดเป็นร้อยละ 5.3

1. ที่อยู่อาศัยของนักศึกษาส่วนใหญ่ มีที่อยู่อาศัยนอกเขตเมือง คิดเป็นร้อยละ 60.6

และมีที่อยู่อาศัยในเขตเมือง คิดเป็นร้อยละ 39.4

**5.1.2 การมีส่วนร่วมทางการเมืองในระบอบประชาธิปไตย**

โดยภาพรวมของนักศึกษาสาขาวิชารัฐศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ มีส่วนร่วมทางการเมืองในระบอบประชาธิปไตย อยู่ในระดับปานกลาง (= 2.51) และเมื่อพิจารณารายละเอียดแต่ละด้าน พบว่า

1. นักศึกษามีส่วนร่วมทางการเมืองในด้านการรับฟังข่าวสารทางการเมืองอยู่ใน

ระดับปานกลาง (= 2.64)

1. นักศึกษามีส่วนร่วมทางการเมืองในด้านการลงคะแนนเสียง อยู่ในระดับปานกลาง

(= 2.99)

1. นักศึกษามีส่วนร่วมทางการเมืองในด้านการร่วมกิจกรรมทางการเมือง อยู่ในระดับ

ต่ำ (= 1.91)

**5.1.3 ผลการทดสอบสมมติฐาน**

การวิเคราะห์เปรียบเทียบความแตกต่างและความสัมพันธ์ระหว่างปัจจัยต่าง ๆ กับระดับการมีส่วนร่วมทางการเมืองในระบอบประชาธิปไตยของนักศึกษาระดับปริญญาตรี มหาวิทยาลัยราชภัฏเพชรบูรณ์ ซึ่งมีด้วยกัน 5 สมมติฐาน พบว่า

1. นักศึกษาที่มีเพศต่างกัน มีส่วนร่วมทางการเมืองในระบอบประชาธิปไตยไม่แตกต่างกัน
2. นักศึกษาที่มีอายุต่างกัน มีส่วนร่วมทางการเมืองในระอบประชาธิปไตยแตกต่างกัน

อย่างมีนัยสำคัญทางสถิติที่ระดับ .05

1. นักศึกษาที่มีชั้นปีที่ศึกษาต่างกัน มีส่วนร่วมทางการเมืองในระบอบประชาธิปไตย

ไม่แตกต่างกัน

1. นักศึกษาที่มีอาชีพของผู้ปกครองต่างกัน มีส่วนร่วมทางการเมืองในระบอบ

ประชาธิปไตยแตกต่างกัน อย่างมีนัยสำคัญทางสถิติที่ระดับ .05

1. นักศึกษาที่มีที่อยู่อาศัยต่างกัน มีส่วนร่วมทางการเมืองในระบอบประชาธิปไตย

ไม่แตกต่างกัน

สรุปได้ว่า นักศึกษาระดับปริญญาตรี มหาวิทยาลัยราชภัฏเพชรบูรณ์ มีส่วนร่วมทางการเมือง

ในระบอบประชาธิปไตยในด้านการรับรู้ความรู้ข่าวสารทางการเมือง ด้านการใช้สิทธิ์เลือกตั้ง และด้านการร่วมกิจกรรมทางการเมือง ในภาพรวมอยู่ในระดับปานกลาง เมื่อเปรียบเทียบปัจจัยส่วนบุคคลกับการมีส่วนร่วมทางการเมืองในระบอบประชาธิปไตย พบว่า นักศึกษาที่มีอายุ อาชีพของผู้ปกครอง มีผลต่อการมีส่วนร่วมทางการเมืองในระบอบประชาธิปไตยแตกต่างกัน ส่วนเพศ และชั้นปีที่ศึกษา ไม่เป็นผลทำให้นักศึกษามีส่วนร่วมทางการเมืองในระบอบประชาธิปไตยแตกต่างกัน

**5.2 อภิปรายผล**

5.2.1 นักศึกษามีระดับการมีส่วนร่วมทางการเมืองในระบอบประชาธิปไตย ในด้านการรับฟังข่าวสารทางการเมือง อยู่ในระดับปานกลาง สอดคล้องกับงานวิจัยของอรชร พรประเสริฐ (2550) ที่พบว่า นักศึกษามีส่วนร่วมทางการเมืองในระดับปานกลาง และสอดคล้องกับ งานวิจัยของ พยนต์ เอี่ยมสำอางค์ (2550) ที่พบว่า นักศึกษามีส่วนร่วมทางการเมืองในด้านการรับฟังข่าวสารในระดับปานกลาง

5.2.2 นักศึกษามีระดับการมีส่วนร่วมทางการเมืองในระบอบประชาธิปไตย ในด้านการลงคะแนนเสียงเลือกตั้ง อยู่ในระดับปานกลาง ซึ่งสอดคล้องกับงานวิจัยของ เอื้ออารี เศรษฐวานิช (2554) ที่พบว่า นักศึกษามีส่วนร่วมทางการเมืองในการไปใช้สิทธิ์เลือกตั้งนาน ๆ ครั้ง และยังสอดคล้องกับงานวิจัยของ สำราญ วิเศษ (2554) ที่พบว่า นักศึกษามีส่วนร่วมทางการเมืองในด้านกิจกรรม การเลือกตั้งในระดับปานกลาง

5.2.3 นักศึกษามีระดับการมีส่วนร่วมทางการเมืองในระบอบประชาธิปไตย ในด้านการเข้าร่วมกิจกรรมทางการเมือง อยู่ในระดับต่ำ ซึ่งสอดคล้องกับงานวิจัยของ บุษบา เขียวดี (2552) ที่พบว่า นักศึกษามีส่วนร่วมทางการเมือง ด้านการเข้าร่วมกิจกรรมทางการเมือง อยู่ในระดับน้อยหรือต่ำ และยังสอดคล้องกับงานวิจัยของ สันติ ขวัญคง (2553) พบว่า นักศึกษามีส่วนร่วมทางการเมืองในด้านการเข้าร่วมในกิจกรรมทางการเมืองอยู่ในระดับต่ำ

5.2.4 ผลการทดสอบสมมติฐานที่ว่า นักศึกษาที่มีสภาพพื้นฐานที่แตกต่างกัน จะมีระดับของการมีส่วนร่วมทางการเมืองที่แตกต่างกัน ซึ่งสอดคล้องกับงานวิจัยของ สำราญ วิเศษ (2554) ที่พบว่า ปัจจัยส่วนบุคลของนักศึกษาที่แตกต่างกัน จะมีผลต่อระดับการมีส่วนร่วมทางการเมืองที่แตกต่างกันด้วย และสอดคล้องกับงานวิจัยของ เกริกชัย ธรรมลักขณา และคนอื่น ๆ (2551) ที่พบว่า คุณลักษณะส่วนบุคคลของนักศึกษาทำให้ระดับการมีส่วนร่วมทางการเมืองแตกต่างกัน

**5.3 ข้อเสนอแนะ**

จากการศึกษาเรื่อง การมีส่วนร่วมทางการเมืองในระบอบประชาธิปไตยของนักศึกษาระดับปริญญาตรี มหาวิทยาลัยราชภัฏเพชรบูรณ์ เป็นผลให้ผู้วิจัยมีข้อเสนอแนะบางประการสำหรับผู้ที่มีส่วนเกี่ยวข้อง เพื่อจะเป็นประโยชน์ในการเสริมสร้างความรู้ ส่งเสริม และปรับปรุงการมีส่วนร่วมทางการเมืองในระบอบประชาธิปไตย

**5.3.1 ข้อเสนอแนะจากผลการศึกษา**

1. จากผลการศึกษาการมีส่วนร่วมทางการเมืองจากสถาบันการศึกษาอยู่ในระดับต่ำ

ดังนั้นสถานศึกษาควรส่งเสริมและรณรงค์กิจกรรมประชาธิปไตยในสถานศึกษา โดยการจัดกิจกรรมการเรียนการสอนให้นักเรียนเกิดความรู้และเห็นคุณค่าของวัฒนธรรมประชาธิปไตย กระตุ้นให้นักเรียนสนใจปัญหาทางสังคมการเมืองการปกครอง รวมทั้งบทบาทในการเสริมสร้างประสบการณ์ ซึ่งอาจเป็นกิจกรรมแลกเปลี่ยนความคิดของนักศึกษาแต่ละสถาบัน

1. หน่วยงานที่มีหน้าที่ดูแลรับผิดชอบในการกำหนดบทบัญญัติทางวิชาการ จำเป็นต้อง

ปฏิรูปบทบาทของระบบการศึกษาให้เอื้ออำนวยต่อการเสริมสร้างและปลูกฝังวัฒนธรรมทางการเมืองแบบประชาธิปไตย กล่าวคือ เนื้อหาหลักสูตร ควรบรรจุหลักสูตรว่าด้วยรัฐธรรมนูญแห่งราชอาณาจักรไทย ปี พ.ศ.2550 ไว้ในหลักสูตรการเรียนการสอน เพื่อให้ผู้เรียนเกิดความรู้ความเข้าใจ โดยเฉพาะในส่วนที่เกี่ยวข้องกับสิทธิ หน้าที่ของประชาชน อีกทั้งควรมีการสนับสนุนงบประมาณในการดำเนินงานอย่างต่อเนื่อง ส่งเสริมให้มีการวิจัยทางวิชาการ ตลอดจนพัฒนาบุคลากรทางวิชาการให้เข้าไปมีส่วนร่วมในกระบวนการพัฒนาสังคม เพื่อให้มีความเชื่อมโยง และสอดคล้องกับการดำเนินชีวิตในสังคมปัจจุบัน

1. จากผลการศึกษาการมีส่วนร่วมทางการเมืองในระบอบประชาธิปไตย อยู่ในระดับ

ปานกลาง ซึ่งการร่วมกิจกรรมทางการเมืองอยู่ในระดับต่ำ ดังนั้นการประสานความร่วมมือระหว่างสำนักงานคณะกรรมการการเลือกตั้งและหน่วยงานภาครัฐที่เกี่ยวข้องควรเพิ่มมากขึ้น เพราะการพัฒนาการเมือง คือ การใช้องค์กรประชาชน ภาคเอกชนและภาครัฐบาล มีส่วนร่วมในการให้ความเห็นในการวางแผน และบริหารจัดการด้านเศรษฐกิจ สังคม และการเมือง เพื่อให้เกิดความสุจริต และโปร่งใสของระบบการเมือง และการบริหารประเทศ ควรให้ประชาชนเข้าใจสิทธิในฐานะปัจเจกบุคคล คือ สร้างความเข้าใจในการแสดงออกซึ่งสิทธิในการรับทราบข้อมูลข่าวสารสาธารณะ สิทธิเสนอเรื่องราวร้องทุกข์ สิทธิในการฟ้อง และสิทธิในการต่อต้านโดยสันติวิธี

**5.3.2 ข้อเสนอแนะในการทำวิจัยครั้งต่อไป**

1. ควรใช้กลุ่มตัวอย่างที่หลากหลาย ต่างสถานภาพ เช่น นักศึกษา ครู หรืออาจารย์

พนักงานของรัฐและเอกชน เพื่อนำผลที่ได้มาเปรียบเทียบ อันก่อให้เกิดประโยชน์ และยกระดับการมีส่วนร่วมทางการเมืองในระบอบประชาธิปไตย

1. การศึกษาตัวแปรอิสระอื่น ๆ เพราะทำให้ทราบถึงตัวแปรใดบ้างที่มีผลต่อการมี

ส่วนร่วมทางการเมืองในระบอบประชาธิปไตย

1. ควรทำการศึกษาเชิงทดลองเกี่ยวกับปัจจัยที่ส่งเสริมการมีส่วนร่วมทางการเมือง

เพื่อเปรียบเทียบผลก่อน และหลังการปฏิบัติ

1. ควรศึกษาบทบาทของสถาบันชุมชนท้องถิ่น ในการเสริมสร้างความแข็งแกร่งของ

ระบอบประชาธิปไตย